Diari Oficial de la Generalitat Valenciana


Sumari del DOGV 9323, del 22-04-2022 (2022/3445)

Informació pública de l'informe ambiental i territorial estratègic, pel procediment simplificat, de la modificació puntual del Pla general d'ordenació urbana, per a la reordenació urbanística de l'illa on se situa «l'Alqueria dels Frares» i modificació de la fitxa de protecció BRL. Expedient 03395-6879-21260-01.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9323

Data del DOGV
:   22-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3445


Data del document
:   19-04-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de l'informe ambiental i territorial estratègic, pel procediment simplificat, de la modificació puntual del Pla general d'ordenació urbana, per a la reordenació urbanística de l'illa on se situa «l'Alqueria dels Frares» i modificació de la fitxa de protecció BRL. Expedient 03831-5556-77310-71. [2022/3445]  
La Junta de Govern Local de l'Ajuntament de València, en la sessió del 4 de febrer de 2022, va adoptar l'acord que, en la part dispositiva diu:  
«Primer. Concloure que la proposta de la modificació puntual del PGOU per a la reordenació urbanística de l'illa de cases en la qual se situa «l'Alqueria dels Frares» i consegüent modificació de la fitxa de protecció BRL HOL-AL-51-90 del Catàleg estructural de béns i espais protegits de naturalesa rural de València no té efectes significatius sobre el medi ambient segons els criteris que estableix en l'annex VIII del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell.  
  
Segon. Desestimar l'al·legació presentada per l'Associació de Veïns de Sant Isidre, segons els arguments exposats en el fonament de dret sisé, lletra b del present acord.  
Tercer. Resoldre favorablement l'avaluació ambiental i territorial estratègica pel procediment simplificat de la proposta de la modificació puntual del PGOU per a la reordenació urbanística de l'illa de cases en la qual se situa «l'Alqueria dels Frares» i consegüent modificació de la fitxa de protecció BRL LNJ-KL-39-61 del Catàleg estructural de béns i espais protegits de naturalesa rural de València, redactada pel Servei de Planejament, i designar com a alternativa més idònia mediambientalment en l'actuació l'alternativa 1 descrita en el fonament de dret quart de l'informe ambiental, d'acord amb les condicions del fonament de dret sisé d'aquest informe.  
  
Quart. Comunicar el contingut de la resolució d'informe ambiental i territorial estratègic pel procediment simplificat al Servei de Patrimoni Històric i Artístic a l'efecte de què procedisca a la modificació de l'AVA 61.  
Cinqué. Notificar el contingut de la resolució d'informe ambiental i territorial estratègic pel procediment simplificat a quants interessats apareixen en la tramitació ambiental de l'actuació, incloent-hi l'informe en la documentació de l'instrument de planejament urbanístic, identificant com a públic interessat els ressenyats en el fonament de dret cinqué de l'informe ambiental.  
Sisé. Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
Seté. La resolució d'informe ambiental i territorial estratègic pel procediment simplificat no és susceptible de cap recurs perquè es considera un acte de tràmit, sense perjudici dels recursos que, si escau, siguen procedents en la via contenciosa administrativa contra l'acte que aprova l'instrument de planejament corresponent, la qual cosa no és inconvenient perquè es puguen els mitjans de defensa que s'estimen pertinents en dret.  
  
Huité. La resolució d'informe ambiental i territorial estratègic pel procediment simplificat, perd la seua vigència i deixa de produir-ne els efectes que li són propis si, després de publicar-se en el DOGV, no s'aprova el pla en el termini màxim de quatre anys des de la publicació. En aquest cas, l'òrgan promotor ha d'iniciar de nou el procediment d'avaluació ambiental i territorial estratègica simplificada del pla o programa.»  
  
València, 19 d'abril de 2022.- El secretari: Manuel Latorre Hernández.